
             Har bir korxona o`z foydasini oshirishni ko`zlaydi albatta va buning uchun esa o`sha korxona o`z xarajatlarini maksimal darajada qisqartirib daromadini esa maksimal darajagacha olib chiqa olsa erishadi. Bunday mahsulotlarni ishlab chiqarish uchun esa korxona qancha miqdorda mahsulotni ishlab chiqarishi ya`ni talabni o`rganib chiqishi talab etiladi.
    Ayniqsa, bugungi kunda hukm surayotgan raqobatlashuv sharoitida iste’molchilar talabining o`zgarishi, real sektorda yaratilayotgan tovar va xizmatlar narxining shakllanishi, foydani maksimallashtirish, noaniqlik sharoitida qaror qabul qilish, shuningdek, narxga va boshqa omillarga bog`liq talab va taklif elastikligining mazmun mohiyati, davlatning bozorga aralashuvi, ya’ni tovarlarga minimal va maksimal narxlarni o`rnatish ham va hattoki uning oqibatlari bilan bog`liq tushunchalar, qarashlarni sababiy bog`liqlikda tizimli tahlil etishda elastiklik alohida o`rin tutadi. Ko`plab mashhur iqtisodchi olimlar shuni ta`kidlab o`tishadiki, tovarning elastikligi prujinaga o`xshaydi va tovaring elastikliligini to`g`ri baholash va uni tahlil qilish yuzaga kelgan muammolarni hal qilishda va yuqori tavakkalchilik muammolarini hal qilishda muhim ahamiyat kasb etadi. Biz shuni bilamizki tovarlarga bo`lgan talab faqat uning narxiga bog`liq bo`lmay balki yana biz iste`molchilar daromadiga va boshqa tovarlarning narxiga bog`liq. Ammo taklif esa har ikkalasiga bog`liq ya`ni narxga ham ishlab chiqarish xarajatlarining o`zgarishiga bog`liq ravishda o`zgarib turadi. Ko`pgina hollarda biz qancha miqdordatovar xarid qilishni bilmay qolamiz va bunday hollarda faraz qilaylik narx 10% ga oshgan bo`lsin shunda unga talab qanday o`zgaradi yoki bo`lmasa daromadimiz 5% ga oshganda u qanchaga o`zggarishinihisoblashimizda biz elastiklik tushunchasidan foydalanamiz. Ammo bunga faqat iste`molchilar daromadi emas, yana boshqa tovarlarning narxi ham ta`sir qilmasdan qolmaydi. Bunday holatlarda o`rnini bosuvchi tovarlar, bir-birini o`rnini to`ldiruvhi tovarlar ham elastiklikning qanday o`zgarishiga ta`sir qiladi.
     Bugungi kunda ko`plab rivojlangan va jahon iqtisodiyotida yetakchi o`rin tutadigan mamlakatlar tajribasi shuni so`zsiz isbotlab bermoqdaki, raqobatdoshlikka erishish va dunyo bozorlariga chiqish, birinchi navbatda iqtisodiyotni izchil isloh etish, tarkibiy jihatdan o`zgartirish va diversifikatsiya qilishni chuqurlashtirish, yuqori texnologiyalarga asoslangan yangi korxona va ishlab chiqarish tarmoqlarining jadal rivojlanishini ta’minlash, faoliyat ko`rsatayotgan quvvatlarni modernizatsiya qilish va texnik yangilash jarayonlarini tezlashtirish hisobidan amalga oshirilishi mumkin. Talab va taklif o`rtasidagi nomutanosiblikning yuzaga chiqqanligi, iste’mol tovarlariga bo`lgan talabning pasayishi oqibatida hosilaviy bozorlar (mehnat bozori, qimmatli qog`ozlar bozori)ga ham jiddiy ta’sir ko`rsatayotganligi, aynan mikroiqtisodiy tushunchalardan elastiklik haqida nazariy-amaliy o`rganish va tadqiq etish lozimligini ko`rsatmoqda.
      Bizning bu kurs ishida elastiklik tushunchasi, elastiklik koeffitsientini hisoblash talabni narxga ko`ra elastikligi, talab va taklif funksiyasi uchun elastiklik koeffitsientini hisoblash, yoysimon elastiklik va uni hisoblash, elastik va elastik bo`lmagan talab, absolyut elastik va absolyut elastik bo`lmagan talab, talab elastikligiga ta’sir qiluvchi omillar, talabning iste’molchi daromadiga ko`ra elastikligi, kesishgan talab elastikligi koeffitsientini hisoblash, normal tovarlar, past kategoriyali, oliy kategoriyali va birlamchi ehtiyoj tovarlar, taklif elastikligi, Engel chiziqlari, elastiklik nazariyasining amalda qo`llanilishi, sotuvchi daromadini talab elastikligiga ko`ra tahlil qilish, soliq yukini kamaytirishga qaratilgan oqilona soliq siyosatining mazmun-mohiyati, soliq yukini elastiklik nazariyasiga ko`ra taqsimlanishini taqlil qilish, bozor sharoiti o`zgarishi oqibatlarini prognoz qilish va baholash kabi nazariy tushunchalarni to`liqligicha tahlil qilamiz.



1. Talab va taklif nazariyasi va uning o’zgarishi.
Talab va taklif iqtisodiy nuqtai nazardan tahlil qilish, juda ko’p va keng muammolarni hal qilishda universal vosita bo’lib xizmat qiladi. Bunday muammolarga quyidagilar kirishi mumkin: jahondagi iqtisodiy sharoitlar o’zgarishining mahsulot ishlab chiqarishga va uning samaradorligiga ta’siri; narxlarni nazorat qilish bo’yicha davlat tomonidan ko’riladigan chora-tadbirlarni baholash; iqtisodiy rag’batlantirish va minimal ish haqini belgilash; soliqlarning, subsidiyalarning, importga qo’yiladigan poshlinaning, ishlab chiqaruvchilar va iste’molchilar faoliyatining chegaralashlarning umumiy iqtisodiyotga ta’siri va hokazo.
Ma’lumki, davlatning aralashuvisiz, talab va taklif muvozanat holatga keladi va unga asosan tovarning bozor narxi o’rnatiladi hamda muvozanatni ta’minlaydigan mahsulotning umumiy hajmi o’rnatiladi. Lekin, qanday qilib, narx va mahsulot hajmi talab va taklifning ba’zi bir xarakteristikalari bilan bog’langan? Qanday qilib ular vaqt bo’yicha o’zgaradi va qanday qilib ularga umumiy iqtisodiy faollik, ish haqi xarajatlari ta’sir qiladi? Nima uchun talab va taklif bozorlar (raqobatlashgan, monopol, oligopol va boshqa) bo’yicha farq qiladi? Nima uchun ba’zi bir bozorlarda tovarlar tanqis va hokazo savollarga javob berish uchun talab va taklifning diagrammasini qarashdan boshlaymiz (1.1-rasm).
Ordinata o’qi bo’yicha bir birlik mahsulotning narxi ko’rsatilgan (so’mda). Abtsissa o’qi bo’yicha berilgan vaqt oralig’ida talab qilingan va taklif qilingan mahsulot hajmi ko’rsatilgan. Taklif chizig’i (supply) qancha miqdorda va qanaqa ishlab chiqarish narxida tovarning bozorda sotilishi mumkinligini ko’rsatadi. Taklif chizig’i qancha yuqoriga ko’tarilsa, shuncha narx yuqori bo’ladi va shunga ko’p firmalar mahsulot ishlab chiqarib, sotish imkoniyatiga ega bo’ladilar.
 [image: C:\Users\User\Downloads\Без названия.png][image: C:\Users\User\Downloads\Без названия (2).png]
1.1-rasm. Talab va taklif chiziqlari
Yuqori narx, mavjud firmalarni ishlab chiqarishni kengaytirishga da’vat etadi, bozorga yangi firmalarni o’z mahsuloti bilan kirib kelishini ta’minlaydi, ular ishlab chiqargan Yuqori xarajatli rentabel bo’lmagan mahsulotlari Yuqori narxda rentabel bo’ladi. Bunday holda, firmalarda ishlab chiqarishning kengayishi qisqa vaqt oralig’ida intensiv bo’lsa, uzoq muddatda esa ekstensiv amalga oshiriladi.
Talab chizig’i (Demand) iste’molchilarning berilgan narxlarda qancha miqdorda mahsulot sotib olish mumkinligini bildiradi. Talab chizig’ining pastga ketishi, iste’molchilarning narx qancha past bo’lsa, ular shuncha ko’p mahsulot sotib olishini anglatadi. Past narxlar, xaridorlarga yanada ko’proq miqdorda tovarlar sotib olishiga hamda ilgari sotib olaolmayotgan iste’molchilarga esa hozir u tovarni sotib olishga imkon yaratadi.
Bu ikki egri chiziq talab va taklifning muvozanat nuqtasida kesishadi. Muvozanat bozor tizimining shunday holatini bildiradiki, bu holatda talab va taklif bir-biriga teng bo’ladi. Muvozanat nuqta muvozanat narxni va muvozanat mahsulot miqdorini bildiradi. Faraz qilaylik, narx muvozanat narxdan yuqori bo’lsin ya’ni (2.1-rasm). Bu holda ishlab chiqaruvchilar, iste’molchilar sotib olishi mumkin bo’lgan miqdordan ko’proq mahsulot ishlab chiqarishga harakat qiladi. Natijada ortiqcha mahsulot to’plana boshlaydi, mahsulot to’planishini kamaytirish yoki ularni sotish uchun ishlab chiqaruvchilar narxini kamaytirishi lozim bo’ladi. Bu holda narx pasayadi, mahsulotga talab esa o’sadi, bu o’z navbatida taklif qilinadigan mahsulotning miqdorini kamayishiga olib keladi, bunday holning takroran davom etishi toki muvozanat narx o’rnatilguncha davom etadi.
Bu erda biz har bir narxga ma’lum miqdorda mahsulot to’g’ri keladi va sotiladi hamda u yagona deb faraz qilamiz. Bu faraz, bozor erkin raqobatlashgan bo’lgandagina ma’noga ega bo’ladi, qachonki bunday bozorda sotuvchi va xaridor bozor narxiga ta’sir qila olmaydi. Agar taklif yagona ishlab chiqaruvchi (monopolist) tomonidan belgilansa, narx bilan, taklif qilinadigan mahsulot miqdori o’rtasidagi moslik bir qiymatli bo’la olmaydi. Nima uchun deganda, monopolist talabning o’zgarishiga qarab, narxni o’z foydasiga moslashtirib o’zgartirishi mumkin. Shu sababli biz talab va taklif chizig’ini chizganimizda, oshkora bo’lmasada, bozor erkin raqobatlashgan deb faraz qilamiz.

Talab va taklifning o’zgarishi
Talab va taklif chiziqlari, raqobatlashgan ishlab chiqaruvchilarga berilgan narxlarda qancha miqdorda mahsulot sotishi mumkinligini va iste’molchilarga esa berilgan narxlarda qancha miqdorda mahsulot sotib olishini ko’rsatib beradi. Ammo shuni ham unutmaslik kerakki, talab bilan taklif narxdan tashqari boshqa sharoitlarga ham bog’liqdir. Masalan, ishlab chiqaruvchining qancha miqdorda mahsulot sotishi uning narxidan tashqari ishlab chiqarish xarajatlariga (ish haqi, xom ashyo narxi) ham bog’liqdir. Tovarga bo’lgan talab esa iste’molchining byudjetiga (daromadiga) va boshqa omillarga bog’liqdir. Shu sababli biz talab va taklif egri chiziqlarining, ish haqi stavkasi, kapital xarajatlar va daromadlar o’zgarganda qanday o’zgarishini qarab chiqamiz (1.2-rasm).

1.2-rasm. Taklif egri chiziqlari
Taklif chizig’i dan boshlaymiz. 3-rasmdan ko’rinib turibdiki, narx bo’lganda, ishlab chiqariladigan va sotiladigan mahsulot miqdori  ga teng. Endi faraz qilaylik, xom ashyo narxi kamaydi, demak, bir birlik mahsulot xarajati kamayadi. Bu taklifga qanday ta’sir qilishi mumkin?
Xom ashyo narxining kamayishi, mahsulotga bo’lgan xarajatning kamayishiga olib keladi, xarajatning kamayishi esa, ishlab chiqarish samarasini oshiradi va ko’proq foyda olishga olib keladi. Bu o’z navbatida ishlab chiqarishni rivojlantirishni rag’batlantiradi va ilgari rentabel bo’lmagan firmalar uchun bozorga o’z tovarlari bilan kirib kelishga imkoniyat yaratadi. Demak, agar bozorda tovar narxi o’zgarmasa, ya’ni saqlanib qolsa, ilgaridagiga nisbatan, bozordagi mahsulot taklifi oshadi, natijada taklif egri chizig’i unga siljiydi. narxga  birlik emas  mahsulot miqdori to’g’ri keladi. Mahsulot ishlab chiqarishning oshishi, bu erda narxga bog’liq emas, shu sababli taklif egri chizig’i butunlay o’ngga, ga siljiydi (3-rasm). Taklif egri chizig’ining bunday o’zgarishiga, ya’ni narxga bog’liq bo’lmagan holdagi o’zgarishiga taklif o’zgarishi deyiladi. O’zgarmas taklif egri chizig’idagi biror nuqtadan pastga yoki yuqoriga qarab harakat qilishga taklif miqdorining o’zgarishi deyiladi.
Xom ashyo narxi pasayishining taklif egri chizig’iga boshqacha ta’sirini, ishlab chiqarilgan mahsulot miqdori  o’zgarmaganda kuzatish mumkin. Haqiqatdan ham,  o’zgarmaganda, uni ishlab ishlab chiqarish uchun ketgan xarajat kamayadi (xom ashyo narxi pasaygani uchun), demak, tovar narxi ham kamayadi, ya’ni uning narxi dan ga o’zgaradi. Bu o’zgarish ishlab chiqarilgan tovar miqdoriga bog’liq emas. Natijada, taklif egri chizig’i o’ngga siljiydi. Umuman olganda, xom ashyo narxi o’zgarishining taklif chizig’iga ta’sirini o’rganishda, Yuqorida keltirilgan ikki hol ham xususiy hollardan bo’lib, eng chetki holatlarni anglatadi. Haqiqatda esa, xom ashyo xarajatlari kamayganda narx ham, tovar miqdori ham o’zgarishi mumkin. Bu o’zgarishlar yangi taklif egri chizig’ining talab chizig’i bilan muvozanatga kelishi bilan bog’liqdir (1.3-rasm).

1.3-rasm. Taklif o’zgargandagi yangi muvozanat holat
1.3-rasmda taklif chizig’i dan ga siljigan, muvozanat nuqta dan ga tushgan, umumiy ishlab chiqarish hajmi  dan  gacha oshgan. Mahsulot ishlab chiqarish xarajatlari qancha kam bo’lsa, u shuncha mahsulot narxini pasaytirishga va mahsulotni ko’proq sotishga olib keladi. O’z-o’zidan ravshanki, fan texnika taraqqiyoti asosida boshqarishni takomillashtirish natijasida ishlab chiqarish xarajatlarini kamaytirish, iqtisodiy o’sishning muhim harakatlantiruvchi kuchidir.
Endi, iste’molchilar daromadini oshishining talabga ta’sirini o’rganish uchun, quyidagi 1.4-rasmni qaraymiz.

Ma’lumki, iste’molchilar daromadi yuqori bo’lsa, ular tovarlarni sotib olish uchun ko’proq pul ajratadi. Agar bozor narxi o’zgarmas bo’lganda iste’mol qilinadigan mahsulot miqdori, masalan  dan  ga o’sishini kuzatish mumkin. Bu siljish bozor narxi qanday bo’lishidan qat’iy nazar amalga oshadi, shuning uchun talab chizig’i o’ngga qarab siljiydi. Rasmda bu siljish dan ga siljishi kabi akslantiradi.
Ikkinchi tomondan, iste’molchining real daromadi oshsa, u  miqdordagi tovarni yuqoriroq narxda, masalan, narxda ham sotib oladi, ya’ni daromadi oshmaganda  tovarni narxda sotib olsa, real daromadi oshsa, u shu miqdordagi  tovarni narxda sotib oladi. Bu holatda ham talab chizig’i o’ngga siljiydi.
Umuman olganda, daromad oshganda narx ham, sotib olinadigan tovar miqdori ham o’zgarmay qolmaydi. Yangi narx va yangi tovar miqdori natijada talab va taklifning muvozanatligiga olib keladi (1.5-rasm).

Rasmdan ko’rinib turibdiki, iste’molchilar yuqori narxni to’lashi mumkin, firmalar esa, daromadi oshgani uchun ko’proq, ya’ni  miqdorda mahsulot ishlab chiqarishadi.
Ko’pgina bozorlarda bir vaqtning o’zida ham talab, ham taklif egri chiziqlari o’zgarib turadi. Iqtisodiy o’sish yuqori bo’lganda iste’molchilar daromadi yuqori bo’ladi, aks holda daromadlar ham kamayadi. Ba’zi bir tovarlarga bo’lgan talab ham vaqt bo’yicha o’zgaradi, masalan, mavsumlar bo’yicha tovarlarga talab; bir-birini o’rnini bosadigan tovarlardan birining narxini o’zgarishi; did va modaning o’zgarishiga qarab talabning o’zgarishi. Xuddi shunday, vaqt bo’yicha ish haqi, xom ashyo narxi, kapital mablag’ qo’yishlar ham o’zgaradi, natijada bu o’zgarishlar taklifga jiddiy ta’sir qiladi.
Taklif va talab egri chiziqlari bunday o’zgarishlar oqibatini tahlil qilishga yordam beradi. 1.6-rasm1da ham talab, ham taklif chiziqlarining o’ngga siljishlari keltirilgan.

1.6-rasm. Taklifdagi va talabdagi o’zgarish natijasidagi yangi

muvozanat grafigi
Bu siljishlar, narxni dan ga oshishiga va tovar ishlab chiqarishni esa,  dan  ga oshishiga olib keladi. Talab va taklifdagi o’zgarishlarning miqdori va yo’nalishlarini oldindan aytib berish uchun, talab bilan taklifning narxdan va boshqa parametrlardan bog’langanligini miqdoriy jihatdan ifodalamoq kerak.

3. Talab elastikligi va uning asoslari. Daromad va narx bo‘yicha talab elastikligi.

Ma’lumki, tovarga bo’lgan talab, uning narxiga, iste’molchi daromadiga va boshqa tovarlar narxiga bog’liqdir. Xuddi shunday, taklif tovar narxiga va tovarni ishlab chiqarish xarajatiga bog’liq.
Masalan, olmaning narxi oshsa, unga talab kamayadi. Lekin, biz shu tovarga talabni yoki taklifini miqdoriy jihatdan o’sishi yoki kamayishini bilmoqchimiz. Agar olma narxi 15% ga oshsa, unga bo’lgan talab qanchaga o’zgaradi? Yoki daromad 10% ga oshgandagi talab qanchaga o’zgaradi? Bunday savolga javob berish uchun, elastiklik tushunchasidan foydalanamiz.
Elastiklik - bir o’zgaruvchining boshqa bir o’zgaruvchi ta’siri ostida o’zgarishini o’lchaydigan o’lchov; aniqroq qilib aytganda, biror o’zgaruvchining bir foizga o’zgarishini natijasida boshqa bir o’zgaruvchining ma’lum foiz miqdorga o’zgarishini ko’rsatadigan sondir.
Bunga eng muhim misollardan biri bo’lib, narxga bog’liq bo’lgan talab elastikligidir. Bu elastiklik tovar narxining bir foizga o’zgarishi, unga bo’lgan talabninng necha foizga o’zgarishini ko’rsatadi.
Bu ko’rsatkichni to’liqroq ko’rib chiqamiz. Narxga bog’liq talab elastikligini quyidagicha yozamiz:

Shuni eslatish lozimki, foiz o’zgarish, o’zgaruvchining absolyut o’zgarishini, o’zgaruvchining oldingi darajasiga nisbatidir, ya’ni:

.
Demak,

. (2)
Agar talab uzluksiz funktsiya sifatida, ya’ni  ko’rinishida berilgan bo’lsa, uning elastiklik koeffitsienti quyidagi formula bo’yicha aniqlanadi:


.

Narxga bog’liq talab elastikligi manfiydir, ya’ni . Tovar narxi oshganda, unga talab kamayadi, shuning uchun . (2) tenglamadan kelib chiqadiki, narxga bog’liq talab elastikligi, narxning tovar miqdoriga nisbatining  birlik narxga to’g’ri keladigan tovar birligi o’zgarishiga  ko’paytirishdan hosil bo’ladigan miqdorga teng. Lekin, talab egri chizig’i bo’yicha yurganda  o’zgarishi yoki o’zgarmasligi mumkin, narx va tovar miqdori esa har doim o’zgarib boradi. Demak, narxga bog’liq talab elastikligi talab chizig’ining alohida nuqtasida o’lchanadi va egri chiziq bo’yicha siljiganimizda, u o’zgarib boradi.
Real statistik ma’lumotlarga ko’ra, nuqtaviy va yoysimon elastiklik koeffitsientlarini quyidagicha aniqlash mumkin,
Talabning narxga ko’ra elastiklik koeffitsientini hisoblash formulasi:

.
Taklifning narxga ko’ra elastiklik koeffitsientini hisoblash formulasi:


.
Talabning narxga ko’ra yoysimon elastikligini hisoblash formulasi:


.
Bu erda  va R1 talabning va tovar narxining boshlang’ich qiymatlari,  va R2 - talabning va tovar narxining o’zgargan qiymatlari.


Yoysimon elastiklik hisoblanganda,  va larning bazis ko’rsatkichlari sifatida, ularning boshlang’ich va o’zgargan qiymatlarining o’rtacha qiymatlari olinadi.

Misol. Limonga bo’lgan talab 100 dona bo’lganda, har bir limon narxi 21 so’mni tashkil qiladi, talab 200 dona bo’lganda bir dona limon 180 so’m bo’ladi. YOysimon elastiklik koeffitsientini hisoblaymiz.

.


demak, bitta limon narxi bir foizga tushganda, unga bo’lgan talab 4,33 foizga o’sadi.
Elastiklik koeffitsienti qiymatiga qarab talabni elastik, noelastik va birlik elastiklikka ega bo’lgan talablarga ajratish mumkin.
Agar talabning narx bo’yicha elastiklik koeffitsienti  bo’lsa, talab elastik deyiladi.
Agar talabning narx bo’yicha elastiklik koeffitsienti  bo’lsa, talab noelastik deyiladi.
Agar talabning narx bo’yicha elastiklik koeffitsienti  bo’lsa, talab birlik elastiklikka ega deyiladi.
Misol tariqasida chiziqli talab funksiyasini qaraylik:

.
Bu chiziqli funktsiya uchun  bo’lib, u o’zgarmasdir. Lekin bu chiziq o’zgarmas elastiklik koeffisientiga ega emas. 3.1-rasm3dan ko’rinib turibdiki, agar biz chiziq bo’yicha pastga qarab yursak  miqdor kamayib boradi, natijada elastiklik miqdori ham kamayadi.




a/b


3.1-rasm. Talab chizig’i.
Chiziqli talab funksiyasining elastiklik koeffitsienti quyidagiga teng:




Talab chizig’i narx o’qi bilan kesishganda  va  bo’ladi, ;  da . Talab chizig’i tovar miqdori o’qi bilan kesishganda  va 

 - chiziqning tangens burchak yotiqligini beradi. Shu sababli, talab chizig’i qancha tik bo’lsa, talab elastikligi shuncha kichik bo’ladi.
Quyidagi 3.2, 3.3-rasmlarda elastiklikning o’ziga xos alohida ko’rinishlari keltirilgan.



3.2-rasm. Talab absolyut elastik, talab chizig’i 3.3-rasm. Elastik bo’lmagan talab chizig’i
3.2-rasmda elastikligi cheksiz bo’lgan talab chizig’i keltirilgan. Bu holda yagona narx bo’lib, iste’molchilar shu narxda mahsulot sotib olishadi. Narxni har qanday kichik oshishi, talabni nolga tushiradi va narxning darajadan har qanday kamayishi, talabni cheksiz oshib ketishiga olib keladi.
3.3-rasmdagi talab chizig’i mutlaqo elastik emas. Iste’molchilar narxdan qat’iy nazar belgilangan miqdorda tovar sotib olishadi.


Misol. Talabning daromadga ko’ra chiziqli funksiyasi berilgan bo’lsin:

,
daromad  bo’lganda, talabning daromadga bog’liq elastiklik koeffitsientini aniqlang.
Chiziqli funktsiyaning elastiklik koeffitsientini aniqlash formulasiga ko’ra yozamiz:
Demak, daromad bir foizga oshganda, talab miqdori 1,1% ga oshadi.


Misol. Talabning chiziqli funksiyasi  ko’rinishga ega. Talab miqdori  bo’lganda, talab elastikligi koeffitsienti nechaga tengligini quyidagi tartibda aniqlaymiz, taklif  bo’lganda, narx darajasini aniqlaymiz,
, bundan .
Endi chiziqli funktsiyaning elastiklik koeffitsientini aniqlash formulasiga ko’ra
Demak, narx bir foizga oshsa, talab miqdori 0,75 foizga kamayadi.
Talab elastikligi narxdan tashqari, daromadga ham bog’liqdir. Ko’pgina tovarlarga talab, iste’molchilar daromadi oshganda oshadi. Daromad bo’yicha elastiklik, bu daromad (Revenue)ni bir foizga o’zgarishi talab qilingan tovar ni necha foizga o’zgarishini bildiradi:

 (3)
Tovarlar daromadga bog’liq talab elastikligiga ko’ra quyidagilarga bo’linadi: normal tovarlar, agar  bo’lsa; yuqori kategoriyali tovarlar, agar  bo’lsa; quyi kategoriyali tovarlar, agar  bo’lsa.

